pythainlp/thai_wikipedia_clean_20230101 huggingface dataset:
เชื้อแบคทีเรีย "Xanthomonas axonopodis" สามารถเข้าทำลายได้ทุกส่วนของต้น ทั้งใบ กิ่ง และผล ซึ่งใบอ่อนมีความอ่อนไหวมากที่สุดเนื่องจากปากใบที่กว้างกว่า มักพบเชื้อนี้เข้าทำลายในช่วงที่ฝนตกติดต่อกันและอากาศชื้น โดยเข้าทำลายที่ใบจากทางปากใบหรือผ่านปากแผลที่เกิดจากหนอน เช่น หนอนชอนใบส้ม ("Phyllocnistis citrella") อาการเริ่มแรกที่ใบและใบอ่อนมักพบเป็นจุดฉ่ำน้ำขนาด 2–3 มิลลิเมตร สีขาวหรือเหลืองอ่อน และกลายเป็นแผลตกสะเก็ดนูนสีน้ำตาลอ่อนถึงแก่ ปกติแล้วจะมีรัศมี (วงแหวน) สีเหลืองรอบแผล แผลจะขยายตัวอย่างช้า ๆ และใหญ่ขึ้นเรื่อย ๆ เป็นวงซ้อน ๆ กัน ไม่มีรูปทรงแน่นอน ต่อมาทั้งส่วนนั้นจะเหลืองแห้งและหลุดร่วง ส่วนอาการที่เกิดตามกิ่งอ่อนและผลจะพบแผลตกสะเก็ดนูนขึ้นสีน้ำตาลเช่นเดียวกัน แผลที่กิ่งและผลอาจแตกเป็นแผลทำให้เกิดยางไหล ลุกลามไปยังใบทำให้ใบหลุดร่วงและกิ่งแห้งตายไปในที่สุด ท่าให้ต้นพืชทรุดโทรม และแคระแกรน โดยธรรมชาติไม่พบอาการของโรคที่ราก
ในห้องปฏิบัติการที่มีการควบคุม อาการโรคจะปรากฏขึ้นภายใน 14 วันหลังฉีดเชื้อเข้าในต้นพืชตัวอย่างที่อ่อนแอ ในสภาพแวดล้อมภาคสนามพบว่ามีความหลากหลายทั้งเวลาในการแสดงอาการและอาการที่ชัดเจนต่างจากโรคทางใบอื่น ๆ อาจกินเวลาหลายเดือนหลังจากการติดเชื้อ และผันแปรตามปัจจัยอื่น ๆ เช่น อุณหภูมิที่ต่ำลงจะเพิ่มเวลาแฝงของโรค เป็นต้น แบคทีเรียโรคแคงเกอร์ในพืชสกุลส้มสามารถคงอยู่ได้ในแผลเก่าและพื้นผิวพืชอื่น ๆ เป็นเวลาหลายเดือน โดยเฉพาะที่กิ่งสามารถเป็นแหล่งแพร่เชื้อในฤดูกาลปลูกต่อไปได้
การก่อโรค.
แบคทีเรีย "Xanthomonas axonopodis" มีความสามารถในการเกาะเป็นกลุ่มหนาแน่นที่เรียกว่า ฟิล์มชีวภาพ ยึดติดแน่นกับพืชอาศัย (โฮสต์) ฟิล์มชีวภาพเป็นผลมาจากการผลิตพอลีแซคคาไรด์นอกเซลล์ (แซนแทน) ซึ่งเป็นตัวเสริมศักยภาพก่อโรคและเพิ่มอัตราการอยู่รอดของการอิงอาศัยบนสิ่งมีชีวิตอื่น (เอพิไฟต์) ของแบคทีเรีย "X. axonopodis" pv. "citri" ก่อนการพัฒนาเป็นโรคแคงเกอร์ในพืชสกุลส้ม นอกจากนี้แบคทีเรียยังหลั่งโปรตีนสร้างเอฟเฟกต์เสมือนตัวกระตุ้นการคัดลอกรหัส (TALe) ผ่านระบบหลั่งสารคัดหลั่งประเภทที่ 3 (T3SS) โปรตีนนี้ทำหน้าที่โต้ตอบกับกลไกภายในเซลล์ของพืชอาศัยเพื่อเหนี่ยวนำการคัดลอกรหัสของยีนที่ควบคุมฮอร์โมนพืช เช่น จิบเบอเรลลิน และออกซิน
วงจรโรค.
แบคทีเรีย "Xanthomonas axonopodis" สามารถอยู่รอดข้ามฤดูเพาะปลูกในบริเวณที่มีการแพร่ระบาดซึ่งปรากฏเป็นแผลเปื่อยบนใบหรือลำต้น แบคทีเรียจะค่อย ๆ ไหลซึมออกจากแผลเมื่อมีความชื้นอิสระ ในขณะฝนตกลมสามารถพัดพาเชื้อเหล่านี้ไปยังพืชอาศัยที่อ่อนแอต้นอื่น ๆ แบคทีเรียจะแพร่เชื้อเข้าสู่พืชเหล่านี้ผ่านทางปากใบและปากแผล การตัดแต่งกิ่งหรือการเล็มใบสามารถตัดหรือเปิดออกถึงเนื้อเยื่อมีโซฟิลล์ ทำให้เกิดบาดแผลซึ่งพืชอาจติดเชื้อได้โดยตรง ฝนยังสามารถทำให้เกิดน้ำคั่งบนผิวใบ ดันให้น้ำผ่านเข้าทางปากใบ และช่วยการติดเชื้อผ่านช่องเปิดธรรมชาตินี้ การติดเชื้อสามารถเกิดขึ้นได้บนผล ใบ กิ่ง และต้นอ่อน ใบและลำต้นอ่อนไหวต่อการติดเชื้อมากที่สุดเมื่ออยู่ในระยะหกสัปดาห์แรกของการงอกใหม่ โดยเฉพาะใบอ่อนเนื่องจากปากใบที่กว้างกว่า มักพบการติดเชื้อในผลในช่วง 90 วันหลังจากกลีบดอกร่วง (ช่วงการติดผล) วงรอบ ๆ ของรอยโรคบนผลเกิดจากการติดเชื้อซ้ำ ๆ หลายรอบ และยังสามารถบ่งชี้อายุของการติดเชื้อจากรอยโรคที่แตกต่างกันบนผลเดียวกันได้
สภาพแวดล้อมที่เหมาะต่อการก่อโรค.
สภาพอากาศที่เหมาะที่สุดต่อการกระจายตัวของ "X. axanopodis" คือ สภาพอากาศที่มีฝนชุกประกอบกับลมแรง โดยกล่าวกันว่าแบคทีเรียนี้สามารถกระจายตัวได้โดยทันทีจากฝนตกและลมกระโชก แต่ปริมาณของ "X. axanopodis" จะลดลงอย่างนวดเร็วเมื่อลมที่พัดฝนกระจายตัวหรือเบาบางลง สภาพอากาศที่เหมาะรองลงมาคือ สภาพอากาศร้อน โดยเฉพาะช่วงอุณหภูมิ 28–30°ซ (สูงสุดที่ 38°ซ) ตัวอย่างกรณีของโรคแคงเกอร์ในพืชสกุลส้มจะรุนแรงกว่าในพื้นที่ที่มีฝนตกชุกและมีอุณหภูมิเฉลี่ยสูง เช่น ในรัฐฟลอริดาซึ่งมักเกิดโรคแคงเกอร์อย่างรวดเร็วที่สุดคือ ช่วงกลางถึงปลายฤดูใบไม้ผลิ (โดยเฉพาะในระยะพืชแตกใบอ่อน) รองลงมาคือในช่วงฤดูใบไม้ร่วง แต่เกิดอย่างช้า ๆ ในฤดูหนาว
ในกรณีที่แบคทีเรียนี้การเข้าทำลายทางปากแผล ความชื้นมีอิทธิพลในการติดเชื้อน้อยมาก
การตรวจหาเชื้อที่ใช้โดยทั่วไปโดยการแยกเชื้อและปลูกเชื้อกลับบนต้นอ่อนส้ม (หรือพืชสกุลส้มชนิดอื่น ๆ) ให้ต้นอ่อนส้มแสดงอาการ ซึ่งต้องใช้เวลาในการตรวจหาเชื้อนานถึง 14–21 วัน การทดสอบวินิจฉัยเพิ่มเติมทำได้โดยการตรวจหาแอนติบอดี, การวิเคราะห์โครงสร้างกรดไขมัน และวิธีทางพันธุกรรมโดยใช้ปฏิกิริยาลูกโซ่พอลีเมอเรส (PCR) เพื่อยืนยันการวินิจฉัยและอาจช่วยในการระบุสายพันธุ์โรคแคงเกอร์ในพืชสกุลส้มได้
ความอ่อนไหวต่อโรค.
การแพร่กระจายและการควบคุมการระบาด.
โรคแคงเกอร์ในพืชสกุลส้มสามารถแพร่กระจายได้ตามกระแสลม น้ำค้าง ฝน จากแมลง และมนุษย์ซึ่งเป็นปัจจัยสำคัญในการเคลื่อนย้ายกิ่งที่มีโรคโดยรู้เท่าไม่ถึงการณ์โดยอุปกรณ์ที่ปนเปื้อน และโดยการขนส่งพืชที่ติดเชื้อหรือพืชที่ดูเหมือนมีสุขภาพดีจากแหล่งหนึ่งไปยังสถานที่อื่น ๆ เป็นระยะทางไกลได้ เนื่องจากเวลาแฝงของโรค พืชอาจดูเหมือนแข็งแรง แต่แท้จริงแล้วติดเชื้อได้ ในประเทศไทยช่วงการระบาดมักเป็นช่วงฤดูฝน ในเดือนพฤษภาคม–กันยายน
ไม่มีการรักษาทางเคมีที่มีประสิทธิภาพสำหรับต้นไม้ที่ติดเชื้อโรคแคงเกอร์ อย่างไรก็ตามการตัดกิ่ง ใบ หรือผลที่ติดเชื้อออก โดยตัดให้ต่ำกว่าแผลเปื่อย 1 นิ้ว หลังจากการตัดแต่ละครั้ง ให้ฆ่าเชื้อเครื่องมือตัดแต่งกิ่งโดยการแช่น้ำยาฟอกขาว (คลอรีน) หนึ่งส่วนต่อน้ำ 9 ส่วน เพื่อป้องกันการแพร่กระจายการติดเชื้อไปยังส่วนที่แข็งแรงของต้นไม้ การตัดแต่งกิ่งกิ่งที่ติดเชื้ออาจยืดอายุต้นไม้ได้ แต่ไม่อาจหยุดการติดเชื้อได้ และอาจเป็นการเพิ่มความเครียดให้ต้นไม้นั้น การกำจัดต้นพืชที่มีอาการรุนแรงทิ้ง เช่น ต้นไม้ขนาดใหญ่ที่ยืนต้นตาย เพื่อป้องกันการแพร่กระจายของการติดเชื้อไปยังต้นไม้ที่แข็งแรงรอบข้าง ต้นไม้ที่ไม่ได้รับความเครียดจากความแห้งแล้ง แมลงศัตรูพืช หรือการขาดสารอาหารมักจะมีโอกาสติดเชื้อน้อยกว่า
แม้ว่าสารฆ่าเชื้อราหรือสารฆ่าเชื้อแบคทีเรียสามารถรักษาโรคแคงเกอร์บางชนิดได้ แต่โดยทั่วไปวิธีที่ง่ายและได้ผลเมื่อพบเห็นโรคเกิดขึ้น คือ การเก็บใบ กิ่ง และผลที่ติดเชื้อไปเผาทำลาย เพื่อควบคุมการแพร่ระบาดของโรค
โนงชาบา
โนงชาบา (; Nongshaba หรือ "นัญศวาวา") หรือ กังกลาชา (; Kanglasha) เป็นเทพเจ้าสิงห์-มังกร ในศาสนาสะนามะหี (ศาสนามณีปุระ) และในปรัมปราวิทยามณีปุระ เป็นที่บูชาทั้งในจักรวรรดินิงโตจา และ โมยลาง โนงชาบาเป็นที่บูชาในฐานะอูมังไล (เทพเจ้าแห่งป่าศักดิ์สิทธิ์) สูงสุดใน กังเกลปักหรือมณีปุระ ปัจจุบันมีเทวรูปขนาดใหญ่ของโนงชาบาสององค์ประดิษฐานอยู่ด้านหน้าวังกังคลา ในเมืองอิมผาล รัฐมณีปุระ
โนงชาบาเป็นที่บูชาในหมู่บ้านมันตัก (Mantak) ในช่วงฤดูร้อน โดยเชื่อว่าจะบันดาลพรคือการมีชีวิตยืนยาว
Kangla Sha
ลัทธิซานามาห์
สี่แยกอโศก
ซอยอโศกมนตรี
ถนนสุขุมวิท 21
สุขุมวิท 21
ถนนสุขุมวิท 77
สุขุมวิท 77
แผ่นดินไหวในชูเอ็ตสึ ค.ศ. 2004
แผ่นดินไหวในจังหวัดทตโตริ ค.ศ. 2000
โอรังอัสลี
หลิงซานต้าฝอ
หลิงซานต้าฝอ หรือ พระใหญ่หลิงซาน  ตั้งอยู่บนชายฝั่งทางเหนือของทะเลสาบไท่ ใกล้อู๋ซี มณฑลเจียงซู โดยเป็นพระพุทธรูปที่ใหญ่ที่สุดองค์หนึ่งในประเทศจีนและในโลก
หลิงซานต้าฝอเป็นพระพุทธรูปปางยืนของพระอมิตาภพุทธะแบบสัมฤทธิ์กลางแจ้ง หนักกว่า 700 เมตริกตัน (690 ลองตัน; 770 ชอร์ตตัน) สร้างเสร็จเมื่อปลาย ค.ศ. 1996 พระพุทธรูปดังกล่าวสูง 88 เมตร (289 ฟุต) รวมฐานบัว 9 เมตร
ใน ค.ศ. 2008 อู่อิ้นถานเฉิงและศาลาฝานกงที่ได้รับแรงบันดาลใจจากศาสนาฮินดู ได้รับการสร้างขึ้นทางตะวันออกเฉียงใต้ของพระใหญ่
Grand Buddha at Ling Shan
พระใหญ่หลิงซาน
วัดบึงตาหอม
วัดบึงตาหอม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ใน ตำบลดอนเกาะกา อำเภอบางน้ำเปรี้ยว จังหวัดฉะเชิงเทรา มีเนื้อที่ 22 ไร่ 3 งาน 22 ตารางวา ปัจจุบันมีพระครูอนุวัตรบวรกิจเป็นเจ้าอาวาส
วัดบึงตาหอม เดิมชื่อ วัดหอมชื่นสว่างอารมณ์ ตั้งวัดเมื่อ พ.ศ. 2461 ไม่มีที่ดินเป็นของวัดเอง เพียงแต่ทราบว่ามีผู้ริเริ่ม คือ พระภู กับ พระทุ และผู้ช่วยดูแลรักษาวัด นายทับ บัวทอง นายวอน ป้อมเรือง นายนา รุ่งเรือง มีพระผู้ดุแลหลายรูปหลายสมัยล้มลุกคลุกคลานมาตลอด ต่อมานายนา รุ่งเรืองได้ออกบวชมาเป็นพระภิกษุจนได้เป็นเจ้าอาวาส เห็นว่าวัดไม่มีที่ดินของตัวเอง อยากจะสร้างอุโบสถ และขอพระราชทานวิสุงคามสีมาไม่ได้ จึงได้พากันไปขอที่ดินจาก นายสิงห์ บุญญรัตน์ ซึ่งเป็นเจ้าของที่ดิน โดยมีพระครูสุทธาภิราม เจ้าอาวาสวัดบางไทร
ต่อมาเมื่อวันที่ 21 กันยายน พ.ศ. 2509 ได้รับที่ดินจำนวนเนื้อที่ 22 ไร่ 3 งาน 22 วา ได้เริ่มสร้างศาลาการเปรียญและกุฏิคอนกรีตเสริมเหล็ก ได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2516 แล้วจึงเริ่มสร้างอุโบสถขึ้น เมื่อวันที่ 6 พฤษภาคม พ.ศ. 2517 ต่อมาได้สร้างกุฏิสงฆ์ขึ้นอีก 4 หลัง เป็นตึกครึ่งไม้สองชั้นสามห้อง สร้างเมรุเผาศพ อาคารอเนกประสงค์ และศาลาทรงไทยคอนกรีตเสริมเหล็ก วัดมีรูปเหมือนสมเด็จพระพุฒาจารย์ (โต พฺรหฺมรํสี) มีขนาดหน้าตักกว้าง 3.99 เมตร หลวงปู่ทวดองค์ใหญ่ องค์พระสร้างด้วยปูนเสริมเหล็ก สูง 16 เมตร กว้าง 9 เมตร ด้านล่างเป็นอาคารปฏิบัติธรรมมีวัตถุประสงค์
Tencent Holdings Limited
เวยซิ่น
Yahoo!, Inc.
BlackBerry Limited
วัดสะแกงาม (จังหวัดฉะเชิงเทรา)
วัดสะแกงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดงน้อย อำเภอราชสาส์น จังหวัดฉะเชิงเทรา มีเจ้าอาวาสรูปปัจจุบัน คือ พระโอภาสศีลสุนทร
วัดสะแกงามตั้งวัดเมื่อ พ.ศ. 2445 ได้รับพระราชทานวิสุงคามสีมาเมื่อ พ.ศ. 2518 โดยเมื่อ พ.ศ. 2444 มีคหบดีชาวบางขาม เขตอำเภอบ้านสร้าง จังหวัดปราจีนบุรี ได้มีศรัทธาสร้างพระปรางค์ขนาดฐานกว้าง 11 ศอก สูง 15 วา (นัยว่าอุทิศส่วนกุศลและบรรจุอัฐิบุตรีที่เสียชีวิตลง) ถวาย 1 องค์ รวมถึงได้สร้างศาลาการเปรียญขนาด กว้าง 7 วา ยาว 12 วา ถวายอีก 1 หลัง ศาลาการเปรียญมีลักษณะทรงไทย เรือนไม้ มีขนาดกว้าง 14 เมตร ยาว 25 เมตร เครื่องบนทำด้วยไม้เนื้อแข็งคุณภาพดี หลังคามุงกระเบื้อง พื้นไม้กระดานขัดมัน ใช้ช่างในท้องถิ่นทำการก่อสร้าง
ต่อมาเมื่อ พ.ศ. 2511 ได้เริ่มสร้างอุโบสถหลังใหม่เนื่องจากหลังเดิมชำรุดใช้เป็นที่ประกอบสังฆกรรมไม่ได้แล้ว และได้รับพระราชทานวิสุงคามสีมาเมื่อ พ.ศ. 2518 อุโบสถมีขนาดกว้าง 16 เมตร ยาว 21 เมตร รูปทรงเป็นแบบทรงไทย เป็นอาคารคอนกรีตเสริมเหล็ก หลังคามุงกระเบื้องเคลือบสีแผ่นเล็ก ภายในอุโบสถมีภาพจิตรกรรมฝาผนังทุกด้าน
ดีโม ผจญภัยเพลงรักแดนมหัศจรรย์
ดีโม ผจญภัยเพลงรักแดนมหัศจรรย์  เป็นภาพยนตร์อนิเมะญี่ปุ่นในปี พ.ศ. 2564 ผลิตโดยสตูดิโอโปรดักชั่น ไอ.จี และซิกนัล. เอ็มดี สร้างอิงจากเกม "ดีโม" เกมจังหวะบนมือถือของไต้หวันที่พัฒนาโดย Rayark เข้าฉายในโรงภาพยนตร์ประเทศญี่ปุ่นในเดือนกุมภาพันธ์ พ.ศ. 2565 และเข้าฉายในโรงภาพยนตร์ประเทศไทยในเดือนมิถุนายน พ.ศ. 2565
การเข้าฉาย.
"ดีโม ผจญภัยเพลงรัก แดนมหัศจรรย์" ฉายครั้งแรกในเทศกาลภาพยนตร์แอนิเมชันนานาชาติพูช็อนครั้งที่ 23 เมื่อวันที่ 22 ตุลาคม พ.ศ. 2564 เข้าฉายในโรงภาพยนตร์ประเทศญี่ปุ่นในวันที่ 25 กุมภาพันธ์ พ.ศ. 2565 เข้าฉายในประเทศไต้หวันในวันที่ 25 มีนาคม พ.ศ. 2565 และเข้าฉายในประเทศไทยในวันที่ 29 มิถุนายน พ.ศ. 2565
ฟากฟ้าแห่งฝัน
ฟากฟ้าแห่งฝัน หรือ ฟากฟ้าแห่งฝัน -ชมรมกีฬาทางอากาศและการบินแห่งมหาวิทยาลัยอาโอนางิ-  เป็นซีรีส์มังงะญี่ปุ่นโดยคานะ โอซาวะ ตีพิมพ์ในนิตยสาร"คอมิก @ บันช์รายเดือน" นิตยสารมังงะแนว"เซเน็ง"ของสำนักพิมพ์ชินโจชะ ระหว่างเดือนเมษายน พ.ศ. 2558 ถึงพฤศจิกายน พ.ศ. 2560 และรวบรวมเป็นหนังสือมังงะรวมเล่ม ("ทังโกบง") ทั้งหมด 5 เล่ม มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์ มังงะภาคพรีเควลโดยโอซาวะชื่อเรื่องว่า "ฟากฟ้าแห่งฝัน: First Flight"  เผยแพร่ออนไลน์ผ่านเว็บไซต์"ไลน์มังงะ"ของไลน์คอร์เปอเรชันระหว่างเดือนพฤศจิกายน พ.ศ. 2564 ถึงมกราคม พ.ศ. 2565 และรวบรวมเป็นหนังสือมังงะรวมเล่มเล่มเดียวจบโดยสำนักพิมพ์ชินโจชะ ได้รับการดัดแปลงเป็นภาพยนตร์อนิเมะโดยสตูดิโอเทเลคอมแอนิเมชันฟิล์ม เข้าฉายในโรงภาพยนตร์ประเทศญี่ปุ่นในเดือนมีนาคม พ.ศ. 2565 และเข้าฉายในโรงภาพยนตร์ประเทศไทยในเดือนกรกฎาคม พ.ศ. 2565 ชื่อภาษาไทยอย่างเป็นทางการในรูปแบบภาพยนตร์คือ ทฤษฎีสีฟ้า
ภาพยนตร์อนิเมะดัดแปลงโดยสตูดิโอเทเลคอมแอนิเมชันฟิล์ม เข้าฉายในโรงภาพยนตร์ประเทศญี่ปุ่นในวันที่ 4 มีนาคม พ.ศ. 2565 มาซากิ ทาจิบานะเป็นผู้กำกับภาพยนตร์ และยังเป็นผู้เขียนบทภาพยนตร์ร่วมกับนัตสึโกะ ทากาฮาชิ ออกแบบตัวละครโดยมิโฮะ ทานิโนะ รับผิดชอบดนตรีประกอบโดยโชโงะ ไคดะ วงร็อกเปียโนสี่สมาชิก SHE'S ร้องเพลงประกอบภาพยนตร์หลักชื่อเพลงว่า "Blue Thermal" และเพลงแทรกชื่อเพลงว่า "Beautiful Bird".
ภาพยนตร์เข้าฉายในโรงภาพยนตร์ในประเทศไทยเมื่อวันที่ 13 กรกฎาคม พ.ศ. 2565 ในชื่อภาษาไทยว่า "ทฤษฎีสีฟ้า"
เรือบรรทุกเครื่องบินโซริว
เรือบรรทุกเครื่องบินโซริว  เป็นเรือบรรทุกอากาศยานที่กองทัพเรือจักรวรรดิญี่ปุ่นสร้างขึ้น โดยเธอมีส่วนร่วมในการโจมตีเพิร์ลฮาร์เบอร์, ยุทธการที่เกาะเวก และการทิ้งระเบิดดาร์วิน
เรือโซริวเข้าร่วมกองทัพอากาศยานที่ 1 ในยุทธนาวีที่มิดเวย์เมื่อเดือนมิถุนายน ค.ศ. 1942 ต่อมาเมื่อทิ้งระเบิดใส่กองทัพอเมริกันบนอะทอลล์แล้ว เรือโซริวและเรืออื่น ๆ อีกสามลำถูกอากาศยานอเมริกันและเรือบรรทุกอื่น ๆ คือ เอนเทอร์ไพรซ์, ฮอร์เนต, และยอร์กทาวน์ เข้าโจมตีจากมิดเวย์ เครื่องบินดำดิ่งทิ้งระเบิดจากเรือยอร์กทาวน์ได้จมเรือโซริว การสูญเสียของโซริวและเรือบรรทุกเครื่องบินสามลำของกองทัพเรือจักรวรรดิญี่ปุ่นที่มิดเวย์เป็นความพ่ายแพ้ทางยุทธศาสตร์ที่สำคัญสำหรับญี่ปุ่นและมีส่วนที่สำคัญต่อชัยชนะอย่างล้นหลามของฝ่ายสัมพันธมิตรในมหาสมุทรแปซิฟิก
ยูเอสเอส ยอร์กทาวน์ (CV-5)
ยูเอสเอส "ยอร์กทาวน์"  เป็นเรือบรรทุกอากาศยานของกองทัพเรือสหรัฐอเมริกา ในสมัยสงครามโลกครั้งที่สอง โดยเป็นส่วนหนึ่งของเรือบรรทุกเครื่องบินชั้นยอร์กทาวน์ ซึ่งเธอได้เริ่มต่อสู้ในยุทธนาวีที่มิดเวย์และถูกจมโดยเรือดำน้ำ อิ-168 ของญี่ปุ่นหลังยุทธนาวีที่มิดเวย์ได้สองวัน
ซากของเรือยอร์กทาวน์ได้ถูกค้นพบที่ก้นทะเลในมหาสมุทรแปซิฟิกในปี ค.ศ. 1998
ตำบลวังน้ำเขียว (อำเภอวังน้ำเขียว)
วังน้ำเขียว เป็นตำบลแห่งหนึ่งในอำเภอวังน้ำเขียว จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลศาลเจ้าพ่อ และ องค์การบริหารส่วนตำบลวังน้ำเขียว
พื้นที่ของตำบลวังน้ำเขียว อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลไทยสามัคคี (อำเภอวังน้ำเขียว)
ไทยสามัคคี เป็นตำบลแห่งหนึ่งในอำเภอวังน้ำเขียว จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลศาลเจ้าพ่อ และ องค์การบริหารส่วนตำบลไทยสามัคคี อยู่ห่างจากที่ว่าการอำเภอวังน้ำเขียว ประมาณ 15 กิโลเมตร
พื้นที่ของตำบลไทยสามัคคี อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลระเริง
ระเริง เป็นตำบลหนึ่งในอำเภอวังน้ำเขียว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลระเริง ตั้งอยู่ห่างจากอำเภอวังน้ำเขียว ระยะทาง 35 กิโลเมตร
ตำบลระเริง มีทั้งหมด 14 หมู่บ้าน ดังนี้
ตำบลวังหมี
วังหมี เป็นตำบลหนึ่งในอำเภอวังน้ำเขียว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลวังหมี ตั้งอยู่ห่างจากอำเภอวังน้ำเขียว ระยะทาง 35 กิโลเมตร
ตำบลวังหมี มีทั้งหมด 22 หมู่บ้าน ดังนี้
ตำบลอุดมทรัพย์
อุดมทรัพย์ เป็นตำบลหนึ่งในอำเภอวังน้ำเขียว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลอุดมทรัพย์ ตั้งอยู่ห่างจากอำเภอวังน้ำเขียว ระยะทาง 20 กิโลเมตร
ตำบลอุดมทรัพย์ มีทั้งหมด 17 หมู่บ้าน ดังนี้
ตำบลสีคิ้ว
สีคิ้ว เป็นตำบลหนึ่งในอำเภอสีคิ้ว จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลเมืองสีคิ้ว และองค์การบริหารส่วนตำบลสีคิ้ว
พื้นที่ของตำบลสีคิ้ว อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลมิตรภาพ (อำเภอสีคิ้ว)
มิตรภาพ เป็นตำบลหนึ่งในอำเภอสีคิ้ว จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลเมืองสีคิ้ว และองค์การบริหารส่วนตำบลมิตรภาพ
พื้นที่ของตำบลมิตรภาพ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลลาดบัวขาว (อำเภอสีคิ้ว)
ลาดบัวขาว เป็นตำบลหนึ่งในอำเภอสีคิ้ว จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลลาดบัวขาว และองค์การบริหารส่วนตำบลลาดบัวขาว ตั้งอยู่ห่างจากอำเภอสีคิ้วประมาณ 8 กิโลเมตร
พื้นที่ของตำบลลาดบัวขาว อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ไทยโยดะยา
ชาวไทยโยดะยา
ชาวโยเดีย
ตำบลคลองไผ่
คลองไผ่ เป็นตำบลหนึ่งในอำเภอสีคิ้ว จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลคลองไผ่ และองค์การบริหารส่วนตำบลคลองไผ่ ตั้งอยู่ห่างจากอำเภอสีคิ้วประมาณ 21 กิโลเมตร
พื้นที่ของตำบลคลองไผ่ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลบ้านหัน (อำเภอสีคิ้ว)
บ้านหัน เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบ้านหัน ตั้งอยู่ห่างจากอำเภอสีคิ้ว ประมาณ 12 กิโลเมตร
ตำบลบ้านหัน แบ่งการปกครองออกเป็น 11 หมู่บ้าน คือ
ตำบลวังโรงใหญ่
วังโรงใหญ่ เป็นตำบลหนึ่งในอำเภอสีคิ้ว จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลวังโรงใหญ่ ตั้งอยู่ห่างจากอำเภอสีคิ้ว ประมาณ 20 กิโลเมตร
ตำบลวังโรงใหญ่ แบ่งการปกครองออกเป็น 11 หมู่บ้าน คือ
วัดศาลเจ้า (จังหวัดปทุมธานี)
จุดผ่านแดนถาวรบ้านหาดเล็ก
จุดผ่านแดนถาวรบ้านหาดเล็ก มีจุดเริ่มต้นมาจากการค้าขายชายแดนระหว่างประเทศไทยและกัมพูชาบริเวณจุดสิ้นสุดทางหลวงแผ่นดินหมายเลข 318 ในขณะนั้น (ปัจจุบันรวมเป็นส่วนหนึ่งของถนนสุขุมวิท) โดยหลังการสู้รบกันภายในประเทศกัมพูชาเมื่อปี พ.ศ. 2529 ตลาดการค้าชายแดนบ้านหาดเล็กได้เป็นแหล่งสำหรับแลกเปลี่ยนซื้อขายอาหารและพืชพันธุ์สำหรับอุปโภคจากในฝั่งไทย เพื่อนำไปจำหน่ายในฝั่งกัมพูชาที่จังหวัดเกาะกง
ต่อมาจังหวัดตราดได้ประกาศให้เปิดเป็นจุดผ่อนปรนการค้า เมื่อวันที่ 23 มีนาคม พ.ศ. 2538 จากนั้นได้รับการยกฐานะขึ้นเป็นจุดผ่านแดนถาวร ตามประกาศของกระทรวงมหาดไทย เมื่อวันที่ 21 กันยายน พ.ศ. 2540 พร้อมกันกับจุดผ่านแดนถาวรบ้านคลองลึก จังหวัดสระแก้ว
จุดผ่านแดนถาวรบ้านหาดเล็ก มีตลาดการค้าชายแดนชื่อว่า "ตลาดชายแดนบ้านหาดเล็ก" เปิดเวลาประมาณ 07.00 - 08.30 น. โดยสินค้าหลักคือ อาหารแห้ง และผลผลิตทางการเกษตร ซึ่งชาวกัมพูชานำไปขายต่อในฝั่งเกาะกง ประเทศกัมพูชา รวมถึงยังมีสินค้าประเภทอื่น ๆ อาทิ เครื่องประดับ น้ำหอม เครื่องใช้ไฟฟ้า นอกจากนี้ในฝั่งจังหวัดเกาะกง ยังมีคาสิโนเปิดให้บริการสำหรับนักท่องเที่ยวอีกด้วย
ตรวจคนเข้าเมืองจังหวัดตราด เป็นผู้ดูแลรับผิดชอบจุดผ่านแดนถาวรบ้านหาดเล็ก
จากกรุงเทพมหานคร สามารถเดินทางด้วยถนนสุขุมวิท และมาตามเส้นทางผ่านจังหวัดฉะเชิงเทรา ชลบุรี ระยอง จันทบุรี มุ่งหน้าจังหวัดตราดจนสุดเส้นทาง จะบรรจบจุดผ่านแดนถาวรบ้านหาดเล็ก นอกจากนี้ยังสามารถใช้เส้นทางอื่นได้ อาทิ ทางหลวงพิเศษหมายเลข 7 ทางหลวงแผ่นดินหมายเลข 344 จะไปบรรจบกับถนนสุขุมวิท สามารถไปยังจุดผ่านแดนได้เช่นกัน
แท็กซี่.
สามารถเดินทางไปยังจังหวัดเกาะกงของกัมพูชาได้ด้วยการเช่าเหมารถแท็กซี่ บริเวณจุดผ่านแดนถาวรบ้านหาดเล็กในฝั่งกัมพูชา""
รถโดยสารประจำทางที่เดินทางไปยังจุดผ่านแดนถาวรบ้านหาดเล็ก ประกอบไปด้วย
แอมีร์ โฮเซย์น ทูฆเท
แอมีร์ โฮเซย์น ทูฆเท (; เกิด 9 เมษายน ค.ศ. 2001 –) เป็นนักวอลเลย์บอลชายชาวอิหร่าน ซึ่งปัจจุบันเล่นตำแหน่งตัวบล็อกกลางให้กับราดนิชกี ครากูเยวัตส์ในเซอร์เบียนซูเปอร์ลีก และทีมชาติอิหร่าน ทูฆเทเป็นส่วนหนึ่งในการพาทีมชนะเลิศการแข่งขันวอลเลย์บอลชายชิงแชมป์โลก รุ่นอายุไม่เกิน 19 ปี 2017 ที่ประเทศบาห์เรน และเขายังได้รับรางวัลตัวบล็อกกลางยอดเยี่ยม
เขาเริ่มต้นเล่นวอลเลย์บอลกับอูรูมีเยรีซิสแตนซ์เป็นเวลา 5 ปี ต่อมาเขาย้ายไปเล่นให้ชอมส์ เตหะราน ทูฆเทถูกเรียกตัวติดทีมชาติชุดใหญ่ภายใต้การคุมทีมของอีกอร์ คอลาคอวิช และลงแข่งขันนัดแรกที่พบกับบราซิล ในการแข่งขันวอลเลย์บอลเนชันส์ลีก 2018
Warramaba virgo
Warramaba virgo เป็นชนิดพันธุ์ของแมลงที่ได้รับการอธิบายครั้งแรกโดย เคนเน็ธ เฮดลีย์ ลูอิส คีย์ (Kenneth Hedley Lewis Key) ในปี พ.ศ. 2506 เป็นชนิดหนึ่งของสกุล "Warramaba" และวงศ์ Morabidae ไม่มีการระบุชนิดย่อยในฐานข้อมูล the Catalog of Life
เป็นตั๊กแตนสายพันธุ์หนึ่งซึ่งมีถิ่นอาศัยในพื้นที่กึ่งแห้งแล้งทางตอนใต้ของประเทศออสเตรเลีย กำเนิดขึ้นโดยการผสมข้ามสายพันธุ์ระหว่าง "Warramaba whitei" กับ "Warramaba flavolineata" โดยพบว่า "W. virgo" ไม่มีเพศผู้มีแต่เฉพาะเพศเมียเท่านั้น จากการตรวจสอบเครื่องหมายทางพันธุกรรมพบว่าแทบไม่มีการเปลี่ยนแปลงเมื่อเทียบกับสายพันธุ์พ่อแม่ จากลักษณะของการกลายพันธุ์และจำนวนที่พบสามารถประมาณการได้ว่า "W. virgo" มีกำเนิดมาประมาณ 250,000 ปี เป็นสายพันธุ์ที่ไม่มีการสืบพันธุ์แบบอาศัยเพศ แต่เป็นการเจริญเป็นตัวอ่อนโดยไม่ต้องผสมพันธุ์ (parthenogenesis)
Abyla bicarinata
Abyla bicarinata เป็นไซฟอโนฟอร์ที่สร้างโคโลนีได้ในวงศ์ Abylidae ได้รับการอธิบายลักษณะเมื่อ ค.ศ. 1925
"A. bicarinata" มีเนกโตฟอร์ (nectophore) ด้านหน้าที่กว้างและมีสันอยู่ด้านข้าง ทำให้ดูคล้ายปีกและทำหน้าที่คล้ายปีกได้ นอกจากนี้แต่ละหน้าประกอบ (facet) ยังมีขอบมน "A. bicarinata" ไม่มีสันตามขวางระหว่างหน้าประกอบด้านล่างและหน้าประกอบที่ทอดจากด้านล่างไปยังส่วนยอด (apico-ventral facet) ส่วนท้ายมีเนกโตฟอร์ที่ความกว้างและความยาวเท่ากันเป็นโครงสร้างเสริมรูปร่างที่มีลักษณะกลมและคล้ายปีก และในออสเทียม (ostium) มีโครงสร้างคล้ายซี่หวีที่มีฟันแข็งแรงอยู่ระหว่าง 4 และ 7 ซี่
สปีชีส์นี้พบได้นอกชายฝั่งทางตะวันออกเฉียงใต้ของฮาวายที่ความลึกมากกว่า 1,000 เมตร ในช่วงฤดูร้อน สามารถพบได้นอกชายฝั่งแคลิฟอร์เนียที่ความลึก 200 เมตร และทะเลจีนใต้ในช่วงฤดูหนาว
คลิฟฟอร์ด เดอะ บิ๊ก เรด ด็อก (ละครโทรทัศน์ พ.ศ. 2543)
คลิฟฟอร์ด เดอะ บิ๊ก เรด ด็อก  เป็นการ์ตูนทีวีแอนิเมชันของประเทศสหรัฐอเมริกา อิงจากหนังสือของเด็กชื่อเดียวกันปี พ.ศ. 2506 โดย นอร์แมน บริดเวลล์ ฉายตอนแรกเมื่อวันที่ 4 กันยายน 2543 ถึงวันที่ 25 กุมภาพันธ์ 2546
รายชื่อตอนของ คลิฟฟอร์ด เดอะ บิ๊ก เรด ด็อก ทั้งหมดมี 2 ฤดูกาล และ 66 ตอน
รามาธิบดี
รามาธิบดี อาจหมายถึง
คณะกรรมการนโยบายการเงินของธนาคารกลางสหรัฐ
คณะกรรมการนโยบายการเงินของธนาคารกลางสหรัฐ (, ย่อ: FOMC) เป็นคณะกรรมการในระบบธนาคารกลางสหรัฐ (เฟด) มีหน้าที่ตามกฎหมายสหรัฐในการควบคุมดูแลการดำเนินการผ่านตลาดการเงิน (เช่น การซื้อขายหลักทรัพย์กระทรวงการคลังสหรัฐของเฟด) คณะกรรมการฯ นี้ตัดสินใจเรื่องสำคัญเกี่ยวกับอัตราดอกเบี้ยและการเติบโตของปริมาณเงินในสหรัฐ ภายใต้เนื้อหาของรัฐบัญญัติธนาคารกลางฉบับแรก ธนาคารในธนาคารกลางแต่ละแห่งมีอำนาจซื้อขายพันธบัตรตลาดเสรีและหนี้ระยะสั้นของรัฐบาลสหรัฐ ตั๋วแลกเงินที่รับรองโดยธนาคาร การโอนเงินระหว่างประเทศและตราสารหนี้ ดังนั้นธนาคารกลางแต่ละแห่งจึงมีการแข่งขันกันเองในตลาดเสรีในบางครั้ง รัฐบัญญัติการธนาคารปี 1933 ตั้ง FOMC ขึ้นอย่างเป็นทางการ
FOMC เป็นองค์กรกำหนดนโยบายการเงินแห่งชาติหลักของสหรัฐ คณะกรรมการฯ กำหนดนโยบายการเงินโดยกำหนดเป้าหมายระยะสั้นสำหรับการดำเนินการผ่านตลาดการเงิน ซึ่งปกติเป็นระดับเป้าหมายของอัตราดอกเบี้ยนโยบาย (หรืออัตราที่ธนาคารพาณิชย์เรียกจากธนาคารพาณิชย์ด้วยกันสำหรับเงินกู้ข้ามคืน)
FOMC ยังกำหนดการดำเนินการของระบบธนาคารกลางสหรัฐในตลาดแลกเปลี่ยนต่างประเทศ แต่การแทรกแซงในตลาดแลกเปลี่ยนต่างประเทศจะต้องประสานงานกับกระทรวงการคลังสหรัฐ ซึ่งมีความรับผิดชอบในการร่างนโยบายของสหรัฐเกี่ยวกับมูลค่าแลกเปลี่ยนของเงินดอลลาร์สหรัฐ
Federal Open Market Committee
คณะกรรมการตลาดเสรีกลาง
FOMC
มหัศจรรย์หมีผู้ยิ่งใหญ่
มหัศจรรย์หมีผู้ยิ่งใหญ่  เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2546 เป็นภาพยนตร์แอนิเมชันเรื่องที่ 44 ของดิสนีย์ กำกับโดย แอรอน เบลส และโรเบิร์ต วอล์คเกอร์ และแสดงนำโดย วาคีน ฟินิกซ์, เจเรมี ซัวเรซ, ริก โมรานิส, เดฟ โทมัส, เจสัน ไรซ์ และดีบี สวีนีย์
ฟุตบอลโลก 2022 กลุ่มอี
กลุ่มอีของฟุตบอลโลก 2022 ลงเล่นตั้งแต่วันที่ 23 พฤศจิกายน ถึง 1 ธันวาคม ค.ศ. 2022 กลุ่มนี้ประกอบด้วยสเปน, คอสตาริกา, เยอรมนี และญี่ปุ่น ทีมที่ดีที่สุดสองทีมจะได้ผ่านเข้าสู่รอบ 16 ทีมสุดท้าย
ในรอบ 16 ทีมสุดท้าย:
เวลาที่ระบุไว้คือเวลามาตรฐานอาระเบีย  ซึ่งเป็นเวลาท้องถิ่น
เยอรมนี พบ ญี่ปุ่น.
สเปน พบ คอสตาริกา.
ญี่ปุ่น พบ คอสตาริกา.
สเปน พบ เยอรมนี.
ญี่ปุ่น พบ สเปน.
คอสตาริกา พบ เยอรมนี.
มณีรัตน์ บุนนาค
สร้อยระย้า ยุคล
เกาะราวี
เกาะราวี เป็นเกาะขนาดใหญ่ในพื้นที่ตำบลเกาะสาหร่าย อำเภอเมืองสตูล จังหวัดสตูล มีพื้นที่ประมาณ 29 ตารางกิโลเมตร เป็นที่ตั้งของหน่วยพิทักษ์ฯ ที่ ต.ต.6 (หาดทรายขาว) บนเกาะไม่มีที่พัก นักท่องเที่ยวนิยมแวะที่เกาะราวีเพื่อเล่นน้ำและดำน้ำดูปะการัง อยู่ห่างจากเกาะอาดัง 1 กิโลเมตร
เกาะราวีมีแหล่งน้ำจืด มีป่าไม้อุดมสมบูรณ์ หาดทรายสีขาว บริเวณโดยรอบล้อมรอบด้วยปะการัง ที่ระดับน้ำต่ำจะเห็นเป็นทุ่งปะการังบนชายหาด และยังพบสัตว์ป่าได้หลายชนิดบนเกาะ มี "น้ำตกโจนลงเล" น้ำตกที่ไหลลงทะเล จึงเรียกว่าน้ำตกโจนลงเล น้ำตกนี้อยู่ทางทิศใต้ของเกาะ ทางทิศตะวันตกของเกาะจะมีปลายแหลมยื่นออกไปในทะเล เรียกว่า "แหลมตันหยงบาร์บี้" เป็นแหลมที่มีปลาชุกชุม มีอ่าวตะโละปะเหลียน และอ่าวลึก ระหว่างทาสงจะได้พบกับพืชพรรณไม้เขตร้อนนานาชนิดและยังเป็นแหล่งดูนกโดยอาจได้พบนกแก๊ก นกยางทะเล เหยี่ยวแดง นกออก และนกกาเหว่า เป็นต้น
วัดกลาง (อำเภอแหลมสิงห์)
วัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำเค็ม อำเภอแหลมสิงห์ จังหวัดจันทบุรี ปัจจุบันมีเจ้าอาวาส คือ พระครูวิลาสจันทคุณ (กอง)
วัดกลางตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2467 วัดมีอุโบสถที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว ลักษณะอุโบสถมีฐานสูง มีเสารอบอุโบสถ หน้าอุโบสถมีเจดีย์ 2 องค์ อุโบสถอยู่ในสภาพที่ค่อนข้างดี กุฏิสร้างด้วยไม้ฉลุลายสวยงาม ทับหลัง ใบเสมาหินทรายสมัยอยุธยาตอนต้น
วัดพระแก้ว (จังหวัดพะเยา)
วัดพระแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเชียงคำ จังหวัดพะเยา
วัดพระแก้วสร้างเมื่อ พ.ศ. 2250 เดิมชาวบ้านเรียก วัดเวียงหลวง หรือ วัดบ้านเวียงเดิม ได้รับพระราชวิสุงคามสีมาเมื่อ พ.ศ. 2415 สันนิษฐานว่าสมเด็จพระไชยเชษฐาธิราชแห่งอาณาจักรล้านช้าง ได้เดินทัพผ่านมาพักที่เมืองเชียงคำหรือเมืองเวียงพางคำ สมเด็จพระไชยเชษฐาธิราชได้อัญเชิญพระแก้วมรกต มาประดิษฐานไว้ชั่วคราวที่วัดเวียงหลวง ต่อมาชาวบ้านจึงเรียกต่อ ๆ กันมาว่า "วัดพระแก้ว" อันเนื่องด้วยเคยเป็นที่ประดิษฐานพระแก้วมรกตชั่วคราว
ภายในวัดยังเป็นที่ตั้งเสาหลักเมืองเชียงคำในอดีต ซึ่งเป็นเครื่องหมายหรือสัญลักษณ์ของการก่อตั้งชุมชนและเมือง
พันธุ์ทิพย์ บริพัตร
ฟุตบอลโลก 2022 กลุ่มเอฟ
กลุ่มเอฟของฟุตบอลโลก 2022 ลงเล่นตั้งแต่วันที่ 23 พฤศจิกายน ถึง 1 ธันวาคม ค.ศ. 2022 กลุ่มนี้ประกอบด้วยเบลเยียม, แคนาดา, โมร็อกโก และโครเอเชีย ทีมที่ดีที่สุดสองทีมจะได้ผ่านเข้าสู่รอบ 16 ทีมสุดท้าย
โมร็อกโก พบ โครเอเชีย.
เบลเยียม พบ แคนาดา.
เบลเยียม พบ โมร็อกโก.
โครเอเชีย พบ แคนาดา.
โครเอเชีย พบ เบลเยียม.
แคนาดา พบ โมร็อกโก.
ฟุตบอลโลก 2022 กลุ่มจี
กลุ่มจีของฟุตบอลโลก 2022 ลงเล่นตั้งแต่วันที่ 23 พฤศจิกายน ถึง 1 ธันวาคม ค.ศ. 2022 กลุ่มนี้ประกอบด้วยบราซิล, เซอร์เบีย, สวิตเซอร์แลนด์ และแคเมอรูน ทีมที่ดีที่สุดสองทีมจะได้ผ่านเข้าสู่รอบ 16 ทีมสุดท้าย
สวิตเซอร์แลนด์ พบ แคเมอรูน.
บราซิล พบ เซอร์เบีย.
แคเมอรูน พบ เซอร์เบีย.
บราซิล พบ สวิตเซอร์แลนด์.
เซอร์เบีย พบ สวิตเซอร์แลนด์.
แคเมอรูน พบ บราซิล.
ตุน ราซัก เอกซ์เชนจ์
ตุน ราซัก เอกซ์เชนจ์ ( หรือชื่อย่อ TRX) หรือชื่อเดิม เขตการเงินนานาชาติกัวลาลัมเปอร์ ( หรือชื่อย่อ KLIFD) เป็นโครงการพัฒนาขนาด 70 เอเคอร์ โดย1MDB ในย่านใจกลางนครกัวลาลัมเปอร์ เพื่อเป็นแหล่งการเงินและเศรษฐกิจของกัวลาลัมเปอร์ ชื่อ ตุน ราซัก นั้นตั้งตามอดีตนายกรัฐมนตรีมาเลเซีย ตุน อับดุล ราซัก ฮุสเซน และตามชื่อถนนจาลันตุน ราซัก TRX เป็นหนึ่งในโครงการภายใต้นโยบายการเปลี่ยนผ่านทางเศรษฐกิจของรัฐบาลมาเลเซีย
มาสเตอร์แพลนของโครงการประกอบด้วยอาคารรวม 26 อาคาร และพื้นที่ใช้สอยสุทธิ 21 ล้าน ฟุต2 ประกอบด้วยสำนักงาน ที่อยู่อาศัย โรงแรม พื้นที่การค้า ภัตตาคาร และศูนย์ด้านวัฒนธรรม